פיה מיה

פיה מיה פרז (באנגלית: Pia Mia Perez; נולדה ב-19 בספטמבר 1996) היא זמרת, שחקנית ודוגמנית אמריקאית. החלה את דרכה על ידי העלאת סרטונים בהם היא שרה ליוטיוב, ומאז התחילה לככב בפרסומות וקליפי מוזיקה.

בעקבות הפופולריות לה זכתה גרסת הכיסוי שלה לשיר של דרייק מ-2013 "Hold On,Wer'e Going Home", הוחתמה לאחרונה בחברת התקליטים אינטרסקופ רקורדס, איתה שחררה את המיני-אלבום The Gift. חלק משיריה של פיה מיה הופיעו בפסקול סרט המדע הבדיוני משנת 2014 - "מפוצלים".

חיים אישיים 
פיה מיה נולדה ב-19 בספטמבר 1996 בגואם, ארצות הברית. אחת מארבעת ילדיהם של פיטר ואנג'לה פרז. פרז גרה כיום בלוס אנג'לס.

נמצאת במערכת יחסים מתוקשרת עם השחקן גארט בקסטורם מאז ספטמבר 2013.

קריירה 
פיה מיה החלה את הקריירה המוזיקלית שלה על ידי העלאת סרטונים שלה שרה ליוטיוב ב-2009. היא צברה למעלה מ-757 מיליון צפיות נכון לינואר 2022.

ב-23 בדצמבר 2013 העלתה את המיני-אלבום The Gift לרשת בחינם.

בפברואר 2014 הוחתמה פרז בחברת התקליטים האמריקאית אינטרסקופ רקורדס.

ב-4 במאי 2014, הוציאה, בשיתוף פעולה עם כריס בראון וטייגה, את הסינגל "Do It Again".

בדצמבר 2017 יצא מיני אלבום שני שלה, The Gift 2.

באפריל 2019 יצא הסרט "אחרי ש...", המבוסס על רב המכר של הסופרת אנה טוד, בו משתתפת פיה מיה בתור טריסטן, בת הזוג של סטף. בסרט מופיע השיר שלה "bitter love" בסצנה האחרונה. באותה שנה שיחקה בפרק הפיילוט של הסדרה "זוג פלוס סלב", קומדיה ברשת CBS. בשנת 2020 שבה לגלם את טריסטן בסרט ההמשך "אחרי שהתנגשנו".

דיסקוגרפיה

מיני-אלבומים 
 2014: The Gift
 2017: The Gift 2

קישורים חיצוניים 

 

דוגמניות אמריקאיות
שחקניות קולנוע וטלוויזיה אמריקאיות
זמרות-יוצרות אמריקאיות
אמריקאיות שנולדו ב-1996
אמריקאים שנולדו ב-1996